Nickelodeon Kids Choice Awards: Emmaunuella ni miongoni mwa watoto wa Nigeria walioteuliwa kupata tuzo za watoto 2021\nKatika orodha ya watu waliochaguliwa mwaka huu wamo kama    Ikorodu Bois, Emmanuella, Elsa Majimbo, Bonang Matheba, Mo Salah, Master KG plus ,GhettoKids  wa Uganda na wengine wengi.  

Ushindani wa kuwapata  washindi ulikuwa mkali  katika tuzo hilo huwashirikisha  nyota wa Afrika wanaopendelewa zaidi na watumiaji wa mitandao ya kijamii.

Emmanuella (Kulia) na Ikorodu Bois ni miongoni mwa watoto watakaopata tuzo za Nickelodeon

Katika orodha hiyo  zimo sura za zamani na sura mpya kutoka kote duniani.  

Muigizaji, mchekeshaji  na mtangazaji mashuhuri wa kipindi cha Saturday Night Live  —  na mshindi wa tuzo ya  Kids' Choice Award  — Kenan Thompson,  na mtangazaji  wa tuzo hizo alielezea furaha yake ya kutangaza kipindi hicho tarehe 13 mwezi Machi kupitia mtandao wa Instagram: 

 Kuanzia sasa, mashabiki wanaweza kuanza kupiga kura yao kupitia mtandao wa Twitter na mtandao wa KidsChoiceAwards.com, na tamasha hili litaweza kufuatiliwa moja kwa moja kwenye televisheni na programu ya matangazo ya moja kwa moja  katika vifaa vya  iPad, iPhone, na Android kwa wakazi wa Marekani.

Watu maarufu wa kutoka bara la Afrika pamoja na mashabiki waliapa  kupiga kura kwa ajili ya vitengo vya  ''Muigizaji  Nyota  wampendae katika  mitandao ya kijamii'' pamoja na '' Nyota anayependwa zaidi katika mitandao ya kijamii''   

Nyota wa Nigeria wamechukua kipengele cha   "Nyota Muafrika anayependwa katika mitandao ya kijamii"  ambapo Emmanuella na Bois waliteuliwa kutoka nchini humo na Elsa Majimbo kutoka  Kenya pamoja na Ghetto Kids, kutoka Uganda.  

Kwa upande wa kitengo cha ''Muigizaji bora wa Afrika " walioteuliwa ni nahodha wa timu ya taifa ya Afrika Kusini ya raga  Siya Kolisi, Zozibini Tunzi nA upande wa soka nyota wa Misri na Liverpool  Mo Salah  na  Sadio Mane kutoka Senegal  pamoja na muimbaji wa Uganda Sheebah. 

 Mwaka jana, muimbaji wa nyimbo za rap kutoka Afrika Kusini  Sho Madjozi alishinda tuzo ya ''Mwafrika aliyetenda kitendo bora zaidi " ambaye tuzo yake aliipata kwa njia ya mtandao.  

Unaweza pia...\n\ntl;dr:
Kampuni ya  Nickelodeon imetangaza orodha ya majina ya watu  walioteuliwa kupokea tuzo za  Nickelodeon Kids Choice Awards (KCA)  mwaka 2021.